Návrh

Komuniké

      Vláda Slovenskej republiky na svojom zasadnutí dňa ...................... prerokovala a schválila materiál Koncepcia reformy daňovej a colnej správy s výhľadom zjednotenia výberu daní, cla a poistných odvodov.

      Účelom predkladaného materiálu je predstaviť návrh reformy daňovej a colnej správy s výhľadom zjednotenia výberu daní, cla a poistných odvodov, ktorá si kladie za cieľ zmeniť daňovú a colnú správu tak, aby bola efektívnejšia v zmysle zníženia vlastných nákladov, účinnejšia z pohľadu výberu štátnych príjmov a zároveň proklientsky orientovaná s cieľom zjednodušenia procesov a odstránenia nadbytočnej byrokracie a záťaže na strane povinného subjektu, no predovšetkým pripravená na prevzatie úlohy miesta zjednoteného výberu daní, cla a odvodov. Postup tohto zjednotenia je navrhnutý v samostatnej časti materiálu.